पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 की वैक्सीन की कमी का असर जिले में भी दिखाई दिया। जहां 75 से अधिक केंद्रों पर वैक्सीनेशन होता था, वहीं शनिवार को जिले में सिर्फ 14 केंद्रों पर ही वैक्सीन लगाई जा सकी। इस दौरान कुल 855 लोगों को वैक्सीन लगाई गई। शनिवार को कुल 198 लोगों को वैक्सीन का पहला डोज और 657 को वैक्सीन का दूसरा डोज लगाया गया। दो दिन पहले 28 अप्रैल को जिले में कुल 56 केंद्रों पर वैक्सीनेशन किया गया था।
वैक्सीन की कमी के चलते गुरुवार और शुक्रवार को जिले में वैक्सीनेशन नहीं हुआ। क्योंकि पहले 1 मई से 18+ आयु के लोगों को भी वैक्सीन लगाने का लक्ष्य तय किया था। गुरुवार देर रात समीक्षा बैठक में निर्णय लिया गया कि 18+ आयु वर्ग के लिए वैक्सीन अभी नहीं लगेगी। इससे 45 वर्ष से अधिक आयु के लोगों को राहत मिली।
हेल्थ वर्कर्स और फ्रंट लाइन वर्कर्स पहुंचे टीका लगवाने
शासन के लाख प्रयासों के बाद भी हेल्थ वर्कर्स और फ्रंट लाइन वर्कर्स को वैक्सीन लगाने का लक्ष्य अब तक पूरा नहीं हुआ। शनिवार को भी जिले में कई केंद्रों पर हेल्थ वर्कर्स और फ्रंट लाइन वर्कर्स वैक्सीन लगवाने पहुंचे। शनिवार को कुल 14 केंद्रों पर 2 हेल्थ वर्कर्स में पहला और 6 हेल्थ वर्कर्स ने दूसरा डोज लगवाया। इसी तरह 3 फ्रंट लाइन वर्कर्स वैक्सीन का पहला और 14 वर्कर्स दूसरा डोज लगवाने पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva zho_Hant eng_Latn